Aérospatiale SA 330
Aérospatiale SA 330 Puma je srednje teški helikopter čija je prvobitna namjena transport jedinica za blisku podršku. Sam helikopter je produkt interesa francuskih kopnenih snaga i znanja dobivenog u ratovima u Indokini i Alžiru. Poslije uspjeha Super Frelon, Francuska i Engleska odlučuju da zajedno pristupe produkciji ovog helikoptera. Različite varijante su pravljene i za civilnu avijaciju. Kao zadnja varijanta se pravi Super Puma. Zbog velike razlike naspram prethodnika, ovaj tip dobija posebnu oznaku i kao vojna varijanta naziv Aerospatiale SA 532 Cougar.